Framkvæmdastjórn Ungra vinstri grænna í samstarfi við Unga jafnaðarmenn , Unga pírata , Uppreisn og unga meðlimi Sósíalistaflokksins skrifa : Undirritaðar ungliðahreyfingar skora á íslensk stjórnvöld að þrýsta á Mike Pompeo , utanríkisráðherra Bandaríkjanna að beita sér fyrir því að mannréttindabrot gegn börnum á landamærum þarlendis verði stöðvuð . Ráðherrann er væntanlegur til Íslands föstudaginn n.k. og munu Guðlaugur Þór Þórðarson , utanríkisráðherra og Katrín Jakobsdóttir , forsætisráðherra funda með honum . Nauðsynlegt er að ríkisstjórn Íslands fordæmi aðgerðir bandarískra stjórnvalda en sé ekki aðgerðarlaus áhorfandi í slíkum alvarlegum brotum . Bandaríkin eru ekki að aðskilja foreldra og börn með þeirra hagsmuni að leiðarljósi heldur sem fyrirbyggjandi refsingu gegn óskráðri komu foreldra þeirra inn í landið . Stefnan mun hafa skelfilegar afleiðingar fyrir börnin og foreldra þeirra .